Գիտաճամբարի կազմակերպիչ ՍՈՆԱ ՖԱՐՄԱՆՅԱՆԻ փոխանցմամբ` ճամբարը նախատեսված է 12-15 տարեկան շնորհալի պատանիների ու պարմանուհիների համար: Ընտրվելու է 25-30 մասնակից Հայաստանից ու սփյուռքից: Ճամբարը կանցկացվի աշնանային արձակուրդներին: Արեգ Միքայելյանը հավելեց, որ մինչ այդ ամառային դպրոցներ են կազմակերպել բարձր դասարանների աշակետների համար. «Գիտաճամբարը Սոնայի գաղափարն էր, որ մինչ այդ պետք է հետաքրքրություն առաջացնել, իսկ նրանց, ովքեր ընտրել են մասնագիտությունը, պրոֆեսիոնալ ձևով օժանդակել, առաջ տանել: Բացի այդ, կա համաշխարհային միտում` նախադպրոցական տարիքից երեխաների մեջ հետաքրքրություն առաջացնել տիեզերքի նկատմամբ, ինչը աշխարհայացք է ձևավորում: Բոլորը գիտնական չեն դառնալու, մեր խնդիրն է երեխաների մոտեցումներում գիտելիքի նկատմամբ հարգանք առաջացնել»: